b'\n_START_ARTICLE_\nParas katseluaika\n_START_PARAGRAPH_\nParas katseluaika, radioon viitatessa paras kuunteluaika, (engl. prime time) tarkoittaa vuorokauden aikaa (noin kello 19.00\xe2\x80\x9323.00), jolloin suurimman osan television katselijoista on havaittu tai arvioitu katselevan televisiota. Samaa k\xc3\xa4sitett\xc3\xa4 k\xc3\xa4ytet\xc3\xa4\xc3\xa4n my\xc3\xb6s radiosta, jossa paras kuunteluaika on noin kello 06.00\xe2\x80\x9318.00. Koska parhaaseen katseluaikaan television katselijam\xc3\xa4\xc3\xa4r\xc3\xa4 on maksimissaan, siihen aikaan n\xc3\xa4ytet\xc3\xa4\xc3\xa4n uusia, lupaavia sarjoja tai ulkomailla suosiota saavuttaneita sarjoja sek\xc3\xa4 elokuvia. Eri televisiokanavilla voi olla erilaiset parhaat katseluajat, esimerkiksi MTV3-kanavalle t\xc3\xa4m\xc3\xa4 on klo 19.00\xe2\x80\x9322.30. My\xc3\xb6s pitk\xc3\xa4aikaisia sarjoja (esimerkiksi Salatut el\xc3\xa4m\xc3\xa4t) n\xc3\xa4ytet\xc3\xa4\xc3\xa4n vuodesta toiseen aina samaan aikaan, jolloin katselijakunta vakiintuu.'